Uavhengige (også kalt frittstående) forskningsinstitutter er institutter som har forskning som sin hovedaktivitet og som ikke inngår i et universitet eller høgskole, men er organisert som en selvstendig organisasjon. Norge har en relativt stor uavhengig instituttsektor sammenlignet med andre land. Instituttene har ulik opprinnelse og historie; noen er offentlige og andre private stiftelser, aksjeselskaper eller andre typer organisasjoner.